open-index/open-wikipedia-markdown huggingface dataset:
Lapuan yhteiskoulu

**Lapuan yhteiskoulu** oli Lapualla vuosina 1904–1952 toiminut yksityinen oppikoulu. Vuosina 1914–1925 koulun yhteydessä toimi myös **Lapuan maanviljelyslyseo**. Koulun omisti Lapuan yhteiskoulun kannatusyhdistys. Hilja Riipinen oli koulun pitkäaikainen rehtori.

## Historia
Lapuan yhteiskoulu aloitti toimintansa 1904 viisiluokkaisena ja koulutilat sijaitsivat maanviljelijä Kalle Lagerstedtilta vuokratun asuinrakennuksen yläkerrassa. Lisätiloja saatiin sitten Lapuan kirkonkylän kansakoululta. Oma puinen koulutalo valmistui koululle vuonna 1906. Koulu laajeni 8-luokkaiseksi vuonna 1909 ja vuonna 1914 koulu sai luvan perustaa lukioluokille rinnakkaisen opintolinjan Lapuan maanviljelyslyseon nimellä. Lapuan yhteiskoulu sai ylioppilastutkinto-oikeuden 1912 ja oikeuden antaa keskikoulutodistuksia 1921.

Lapuan maanviljelyslyseo muutettiin 1924 luonnontieteellis-taloudeliseksi opintolinjaksi ja tämä opintolinja toimi vuoteen 1936 saakka. Vuonna 1951 Lapuan yhteiskoululle valmistui uusi kivinen kolmikerroksinen koulutalo. Vanha puinen koulutalo tuhoutui samana vuonna tulipalossa. Koulu siirtyi valtion haltuun kesällä 1952 ja sen toiminta jatkui Lapuan yhteislyseon nimellä. Lapuan yhteislyseo toimi vuoteen 1974 saakka jolloin peruskoulujärjestelmä otettiin käyttöön. Yhteislyseon tilalle tuli Lapuan yläaste ja Lapuan lukio. Lapuan lukioon yhdistettiin Lapuan yhteislyseon, Kiviristin yhteiskoulun ja Tiistenjoen yhteiskoulun lukioluokat ja se toimi Kiviristin yhteiskoulun entisessä koulutalossa.

Lapualla toimi myös Lapuan kunnan omistama viisiluokkainen Lapuan keskikoulu 1959–1964. Tämä koulu laajennettiin vuonna 1964 8-luokkaiseksi ja se toimi sitten Kiviristin yhteiskoulun nimellä vuoteen 1974 saakka. Uusi koulutalo valmistui koululle 1964 Suomen sodan aikaiselle Kiviristin taistelupaikalle.  Lisäksi Lapuan Tiistenjoella toimi 1962–1974 Tiistenjoen yhteiskoulu.

## Lähteet

## Kirjallisuutta
* *Lapuan oppikoulut : Lapuan yhteiskoulu-yhteislyseo 1904-1954 : Lapuan maanviljelyslyseo 1915-1926*. Lapuan yhteislyseo 1955
* Toivo Muilu : *Lapuan oppikoulut : Lapuan yhteiskoulu-yhteislyseo 1904-1974, Lapuan maanviljelyslyseo 1915-1926, Lapuan keskikoulu 1959-1964, Kiviristin yhteiskoulu 1964-1974, Tiistenjoen yhteiskoulu 1962-1974, Lapuan lukio 1974-1979*.  Lapuan kaupunki 1984
Yeat

**Yeat** (oik. **Noah Olivier Smith**, s. 26. helmikuuta 2000 Irvine, Kalifornia, Yhdysvallat) on yhdysvaltalainen hip hop -artisti ja sanoittaja. Yeatin tuotantoa on luonnehdittu rage rapiksi, ja hänen kappaleissaan esiintyy usein omaperäistä ja myös itse keksittyä sanastoa.  

Yeat aloitti musiikin teon 16-vuotiaana nimellä Lil Yeat. Suoritettuuan high schoolin hän alkoi panostamaan musiikin tekemiseen entistä enemmän. Hän nousi tunnetuksi vuoden 2021 puolivälissä debyyttimixtape 4L:n ja debyyttistudioalbuminsa Up 2 Me julkaisemisen jälkeen, ja jälkimmäisen kappaleet, kuten "Money So Big" ja "Get Busy", saivat suosiota Tiktokissa. Vuonna 2022 hän julkaisi toisen studioalbuminsa 2 Alive ja EP:n Lyfe; molemmat projektit debytoivat Yhdysvaltain Billboard 200 -listan kymmenen parhaan joukossa. Vuonna 2023 hän julkaisi kolmannen studioalbuminsa Afterlyfe, joka debytoi sijalla neljä US Billboard 200 -listalla. Helmikuussa 2024 hän julkaisi neljännen studioalbuminsa 2093.

## Diskografia
**Studioalbumit:**

* *Up 2 Me* (2021)
* *2 Alive* (2022)
* *AfterLyfe* (2023)
* ''2093'' (2024)
* *Lyfestyle* (2024)

**Mixtapet:**

* *Wake Up Call* (2019)
* *I'm So Me* (2020)
* *Alive* (2021)
* *4L* (2021)

**EP't:**

* *Deep Blue Strips* (2018)
* *Different Creature* (2019)
* *We Us* (2020)
* *Hold On* (2020)
* *Trendi* (2021)
* *Lyfe* (2022)
* *Dangerous Summer* (2025)

## Lähteet

## Aiheesta muualla
Veikko K. Tähti

**Veikko Kalevi Tähti** (8. helmikuuta 1924 Forssa – 16. tammikuuta 2011 Turku) oli suomalainen insinööri ja yritysjohtaja, joka sai kauppaneuvoksen arvonimen. 

Tähden vanhemmat olivat työnjohtaja August Bernhard Tähti ja Ida Tähtinen ja puoliso vuodesta 1954 Eira Kyllikki Järvinen. Tähti tuli ylioppilaaksi Forssan yhteiskoulusta 1945 ja valmistui diplomi-insinööriksi Teknillisestä korkeakoulusta 1951. Hän oli Helsingin Puhelinyhdistyksen laboratorio-, käyttö-, asennus- ja suunnitteluinsinööri ja suunnitteluosaston apulaispäällikkö 1950–1957 ja Turun kaupungin puhelinlaitoksen käyttöinsinööri 1957–1977 ja johtaja 1977–1987. Hänellä oli myös useita luottamustehtäviä. Sotilasarvoltaan Tähti oli reservin kersantti. Hän sai kauppaneuvoksen arvonimen 1987. 

## Lähteet
Mette Kierkgaard

**Mette Kierkgaard** (s. 5. maaliskuuta 1972 Ribe) on tanskalainen Moderaattien poliitikko, joka toimi Tanskan vanhusministerinä vuosina 2022–2026. Hän on istunut kansankäräjillä marraskuusta 2022.
## Lähteet

## Aiheesta muualla
* ''Mette Kierkgaard'' Tanskan kansankäräjien verkkosivuilla
Taraneh Alidoosti

**Taraneh Alidoosti** (, s. 12. tammikuuta 1984) on iranilainen näyttelijä, joka tunnetaan muun muassa pääosastaan elokuvassa *[[The Salesman]]*, joka voitti parhaan vieraskielisen elokuvan Oscar-palkinnon vuonna 2016.

Joulukuussa 2022 Alidoosti pidätettiin kotimaassaan, kun hän oli arvostellut kuolemantuomioiden käyttöä maan laajojen mielenosoitusten tukahduttamisessa. Hänet vapautettiin tammikuussa 2023, kun hänen perheensä oli maksanut noin miljardin rialin eli suunnilleen 24&nbsp;000 euron takuut. Alidoostin vapauttamista vaatineen aressin oli allekirjoittanut noin kuusisataa näyttelijää ja elokuvantekijää ympäri maailmaa.
## Lähteet

## Aiheesta muualla

* IMDb
Urpo Jokinen

**Urpo Oskari Jokinen** (6. helmikuuta 1920 Hollola – 21. lokakuuta 2007 Pori) oli suomalainen musiikkipedagogi, musiikkikirjailija sekä -toimittaja, kuoronjohtaja ja säveltäjä.

Jokinen ansioitui Suomen koulutusjärjestelmässä musiikkilukioiden toiminnan kehittäjänä. Hän toimi Helsingin koulujen musiikinohjaajana vuosina 1962–1979 ja Uudenmaan läänin lääninkouluttajana 1972–1983. Hän oli Suomen musiikinopettajain liiton toiminnanjohtaja vuosina 1970–1976. Jokinen julkaisi ja oli muiden kanssa mukana toimittamassa laulu- ja musiikkikirjoja, joihin kuuluivat *Musiikki* (III–IV, VII–VIII) ja *Kansanmusiikki* (I–II). Hän oli *[[Rondo Classic|Rondo]]*-lehden päätoimittajan tehtävissä vuosina 1974–1976. Jokinen sävelsi vokaalimusiikin teoksia. 

Jokinen oli talvisodan aikana kotirintamalla suojeluskunnan vartiotehtävissä. Jatkosodassa hän oli mukana partioretkissä Kiestingin suunnalla ja toimi sittemmin tulenjohtajana sekä huoltopäällikkönä. Jokisella oli musiikkineuvoksen arvonimi (1989).

## Lähteet
Niilo Heimola

**Niilo Kalervo Heimola** (6. lokakuuta 1911 Vaahtola, Johannes – 3. heinäkuuta 1965 Kotka) oli suomalainen urkuri, kanttori ja kuoronjohtaja.

Heimola sai Helsingin konservatoriosta diplomin vuonna 1935. Hän työskenteli kanttori-urkurina vuodesta 1941. Hän toimi lisäksi musiikkiopiston johtajana ja orkesterinjohtajana Kotkassa. Heimola loi uran kuoronjohtajana Kotkan Laulumiehissä ja johti lisäksi esimerkiksi Janakkalan kirkkokuoroa. Heimola konsertoi urkurina eri puolilla Suomea. Hän sai director musiceksen arvonimen. Myös hänen veljensä Heimo Heimola oli muusikko.

Heimolan vanhemmat olivat Kauhavalla syntynyt ja Johannekseen Merijärveltä muuttanut lukkari ja kanttori (dir. cantus) Gabriel Heimola (ent. Frändilä) (1874–1947) ja Anna Sihvonen.

Niilo Heimola kuoli auto-onnettomuudessa vuonna 1965.

## Lähteet
Pauli Heikkinen

**Pauli Paavo Johannes Heikkinen** (s. 15. maaliskuuta 1950 Tampere) on suomalainen sellisti.

Heikkinen opiskeli Arto Noraksen, Paul Tortelierin, André Navarran ja Mihail Homitserin johdolla. Hän voitti Turun sellokilpailun vuonna 1978 ja sai lisäksi neljännen palkinnon kilpailussa Bristolissa vuonna 1977. Heikkinen aloitti vuonna 1980 työskentelyn Tampereen kaupunginorkesterin soolosellistinä. Hän on lisäksi työskennellyt viihdemusiikin parissa ja opettanut sellonsoittoa. Hänen oppilaidensa joukossa on ollut sellisti Joona Pulkkinen.

## Lähteet
Ted White (kirjailija)

**Ted White** (s. 4. helmikuuta 1938 Washington (DC)) koko nimeltään **Theodore Edwin White**, on yhdysvaltalainen kirjailija, toimittaja ja musiikkikriitikko. White kirjoittaa lähinnä tieteiskirjallisuutta. White on toiminut useiden lehtien toimittajana, tunnetuin niistä on *[[Amazing Stories]]*.

## Lähteet
Kajeputöljy

**Kajeputöljy** on eräiden Kaakkois-Aasiassa ja Koillis-Australiassa kasvavien *[[Melaleuca]]*-lajien lehdistä tislattu kamferin- ja rosmariininhajuinen öljy, jota on käytetty siellä lääkkeenä iho-ongelmissa ja ysköksien irrottamisessa.

Kajeputöljyä on tutkittu furunkuloosin hoidossa.

## Lähteet
Josef Kaizl

**Josef Kaizl** (1854–1901) oli tšekkiläis-itävaltalainen taloustieteilijä ja valtiomies. Hän opiskeli Prahan ja Strassburgin yliopistossa ja tuli 1883 kansantalouden professoriksi Prahan tšekkiläiseen yliopistoon. Itävallan parlamentissa ja Böömin maapäivillä hänellä oli merkittävä asema talouskysymysten tuntijana ja tšekkiläisten johtajana. Hän oli vuosina 1898–1899 finanssiministerinä Franz von Thun und Hohensteinin kabinetissa, ja lyhyellä kaudellaan hän sai aikaan muutamia tärkeitä muutoksia pankkilainsäädännön ja verotuksen alalla.

## Teokset
* *Der Kampf um Gewerbereform in Bayern* (1879)
* *Die Lehre von der Überwälzung der Steuern* (1882)
* *Die Verstaatlichung der Eisenbahnen in Österreich* (1885) 
* ’Kansantalouden käsikirja’ (1883) 
* ’Finanssitieteen käsikirja’ (1889) .

## Lähteet

## Aiheesta muualla
Lars Aagaard

**Lars Aagaard** (s. 13. elokuuta 1967) on tanskalainen Moderaattien poliitikko ja Tanskan nykyinen ilmasto-, energia- ja huoltovarmuusministeri joulukuusta 2022.
## Lähteet

## Aiheesta muualla
* ''Lars Aagaard'' Tanskan kansankäräjien verkkosivuilla
Risto Räppääjä ja villi kone (elokuva)

**Risto Räppääjä ja villi kone** on vuonna 2023 ensi-iltansa saanut suomalainen lastenelokuva, jonka on ohjannut Maria Sid. Elokuva perustuu Sinikka Nopolan ja Tiina Nopolan samannimiseen kirjaan.

Elokuvassa Risto Räppääjä on tylsistynyt, koska hänen paras ystävänsä Nelli Nuudelipää on kiinnostunut vain nuoresta poplaulaja Ville Pyrystä. Kaikki muuttuu, kun alakerran naapuri Lennart Lindberg lainaa Ristolle vanhaa videopeliään.

Elokuvaa kuvattiin kesällä 2022 Helsingissä ja Vantaalla. 

Elokuvasta tuli vuoden 2023 toiseksi katsotuin kotimainen elokuva. Elokuva sai suomalaisissa elokuvateattereissa kaikkiaan 206 284 katsojaa.

Elokuvan tuottajina ovat Rimbo Salomaa, Markus Selin sekä Jukka Helle. Elokuva on Solar Filmsin ja Ricky Rapperin yhteistuotantoa. Elokuvan levittäjänä toimii Nordisk Film.

## Rooleissa

## Lähteet

## Aiheesta muualla
* Risto Räppääjä ja villi kone -elokuvan Youtube-traileri
Kyle Walker-Peters

**Kyle Leonardus Walker-Peters** (s. 13. huhtikuuta 1997 Lontoo, Englanti) on englantilainen jalkapalloilija. Walker-Petersin edustama seura on Englannin Valioliigassa pelaava West Ham United. Hänen sopimuksensa West Hamin kanssa ulottuu kesäkuun loppuun 2028 saakka. Hänen pelipaikkansa on oikea laitapuolustaja. 

Walker-Peters on edustanut Valioliigassa myös Tottenham Hotspuria, jossa hän pelasi 12 liigaottelua kausilla 2017–2020. Mestarien liigassa hän pelasi kolme ottelua. Southamptonissa Walker-Peters pelasi vuosina 2020–2025 kaikkiaan 136 Valioliigan ottelua ja teki kaksi maalia. Englannin mestaruussarjassa hän pelasi 43 ottelua, joissa teki kolme maalia.

Walker-Peters pelasi Englannin kaikki neljä ottelua alle 19-vuotiaiden EM-kilpailuissa 2016. Hän pelasi viisi ottelua Englannin voittaessa alle 20-vuotiaiden maailmanmestaruuden 2017. Hän on pelannut kaksi A-maaottelua Englannin A-maajoukkueessa ilman tehtyjä maaleja.  Kaikki uran tilastot päivitetty 21. elokuuta 2025.

## Lähteet
MGame Corporation

**MGame Corporation** on eteläkorealainen tietokonepelejä, mobiilipelejä ja virtuaalitodellisuuspelejä kehittävä yhtiö. MGame on perustettu vuonna 1999. MGame julkaisee kehittämiään pelejä online-portaalin kautta 

## Lähteet
Bisabololi

**Bisabololi** (C15H26O) on terpenoideihin kuuluva orgaaninen yhdiste. Yhdistettä esiintyy luonnossa useiden kasvien eteerisissä öljyissä. Bisabololia voidaan käyttää hajusteissa ja kosmetiikassa.

## Ominaisuudet, valmistus ja käyttö
Huoneenlämpötilassa bisabololi on väritöntä nestettä. Yhdisteellä on heikko kukkaismainen tuoksu. Bisabololi on kiraalinen yhdiste ja sillä on neljä enantiomeeriä. Enantiomeereistä α-(−)-bisabololia eli levomenolia esiintyy muun muassa kamomillasauniossa ja *Vanillosmopsis erythropappa* -kasvissa, α-(+)-bisabololia palsamipoppelissa, epi-α-(−)-bisabololia *Myoporum crassifolium* -kasvissa ja  epi-α-(+)-bisabololia *Stevia stenophylla* -kasvissa. Bisabololilla on tulehduksia estäviä ja antibakteerisia ominaisuuksia.

Bisabololia eristetään kasveista tai valmistetaan kemiallisesti isomeroimalla farnesolia tai nerolidolia fosfovolframihapon katalysoimana.

Bisabololia käytetään fiksatiivina hajusteissa ja tulehduksia estävänä aineena kosmetiikassa.

## Lähteet
Jäälohikäärme

**Jäälohikäärme** () on yhdysvaltalaiskirjailija George R. R. Martinin kirjoittama lastenromaani. Kertomus julkaistiin ensimmäistä kertaa vuonna 1980 Ace Booksin antologiassa *Dragons of Light*, jolloin sen kuvitti Alicia Austin. Erillisenä kirjana se julkaistiin vuonna 2006 Yvonne Gilbertin kuvittamana. Myöhemmin teosta on kuvittanut myös Luis Royo. Kirjava julkaisi Satu Hlinovskyn suomentaman ja Royon kuvittaman teoksen vuonna 2016.

*Jäälohikäärme* kertoo nuoresta Adara-tytöstä, joka kesyttää hurjan jäälohikäärmeen. Kun kaksikon koti uhkaa jäädä sodan jalkoihin, vain he voivat estää täystuhon. Lohikäärmeistä huolimatta teos ei sijoitu samaan maailmaan kuin Martinin tunnettu kirjasarja *[[Tulen ja jään laulu]]*, vaan on täysin oma tarinansa.

Warner Bros. Animation työstää teokseen perustuvaa animaatioelokuvaa. Elokuvan käsikirjoittaa David Anthony Durham.

## Lähteet
Fårträskin muinaishaudat

**Fårträskin muinaishaudat** ovat Siuntiossa Uudellamaalla sijaitsevat kaksi rautakautista hautaröykkiötä eli hiidenkiuasta. Hautaröykkiöt sijaitsevat Fårträsk-järven eteläpuolisilla kallioilla. Toinen hautaröykkiö on hajotettu, ja ehjää kivetystä on vain noin 5,5 metrin alueella.

Muinaishaudat ovat lailla suojattuja kiinteitä muinaisjäännöksiä. Siuntion alueella on hautaröykkiöitä useiden korkeiden kallioalueiden päällä.

## Katso myös

* Krejansberget
* Skällberget
* Borgberget
* Flaggberget

## Lähteet
Francisco de Almeida

**Francisco de Almeida** (n. 1450 Lissabon, Portugalin kuningaskunta – 1. maaliskuuta 1510 Pöytälahti, Hyväntoivonniemi) oli portugalilainen sotilas, tutkimusmatkailija ja Portugalin Intian ensimmäinen varakuningas.

## Elämä ja ura
Almeida oli toisen Abrantesin kreivin seitsemäs poika ja kuului siten yhteen Portugalin merkittävimmistä suvuista. Nuoruudessaan hän osallistui Espanjan Ferdinandin johdolla sotiin maureja vastaan ja Granadan valloitukseen (1485–1492). Portugalin kuningas Emanuel I nimitti hänet vuonna 1505 vastavalloitetun Intian ensimmäiseksi varakuninkaaksi. Hän purjehti Lissabonista voimakkaan laivaston komennossa, kiersi Hyväntoivonniemen, purjehti Afrikan itärannikkoa pitki ja saapui heinäkuussa Kilwaan (nykyisen Tansanian alueella), joka antautui lähes ilman taistelua. Mombasa teki paljon voimakkaampaa vastarintaa, mutta kaupunki vallattiin ja Almeida kaappasi sen aarteet. Muissa paikoissa matkan varrella, kuten Goan lähellä sijaitsevalla Anjediva-saarella ja Kannurissa, hän rakensi linnoituksia ja ryhtyi toimenpiteisiin portugalilaisten ylivallan turvaamiseksi. Useiden voittojen kautta Almeida turvasi Portugalin vallan Malabarrannikolla ja Ceylonin saarella. Hän asettui asumaan Cochiniin, jonne Afonso de Albuquerque oli rakentanut portugalilaisen linnoituksen vuonna 1503. 

Almeidan lyhyen hallinnon tärkeimmät tapahtumat olivat kauppasopimuksen tekeminen Malakan (nykyinen Melaka, Malesia) kanssa ja hänen luutnanttinaan toimineen poikansa Lourenço de Almeidan tekemät löytöretket. Almeidan tarkoituksena oli saada Intian kauppa, joka tähän asti oli ollut venetsialaisten hallussa, portugalilaisten käsiin. Lorenzo oli luultavasti ensimmäinen portugalilainen, joka vieraili Ceylonissa, jonne hän perusti asutuksen, ja hänen laivastonsa komentaja kapteeni Fernão Soares näyttää olleen ensimmäinen eurooppalainen, joka näki Madagaskarin. Suojellakseen kauppaansa venetsialaiset yllyttivät Egyptin sulttaania lähettämään laivaston Intiaan. Se voittikin Lourençon johtaman Portugalin laivaston Chaulissa vuonna 1508. Almeida valmistautui kostamaan poikansa kuoleman. Hän purjehti pitkin rannikkoa, ryösti ja poltti useita satamia, muun muassa Goan ja Chaulin, ja lopulta hän kohtasi egyptiläisten ja arabien yhdistetyn laivaston Diun edustalla helmikuussa 1509 ja tuhosi sen täysin. 

Kun Afonso de Albuquerque saapui Cochiniin tullakseen hänen tilalleen, Almeida epäili tämän toimeksiannon laillisuutta ja vangitsi hänet. Marraskuussa 1509 hän joutui kuitenkin tunnustamaan Albuquerquen vallan ja lähti joulukuun 1. päivänä kolmen aluksen saattueessa kohti Eurooppaa, mutta kaatui vedenhakumatkalla Etelä-Afrikassa taistellessaan khoita vastaan.

## Lähteet

## Aiheesta muualla
98 Degrees

**98 Degrees** (tyylitelty **98°**) on yhdysvaltalainen pop- ja R&B-lauluyhtye, joka koostuu neljästä vokalisista: ryhmän perustaja Jeff Timmons, veljekset Nick Lachey ja Drew Lachey sekä Justin Jeffre. Timmons perusti ryhmän Los Angelesissa, Kaliforniassa, mutta kaikki sen jäsenet ovat kotoisin Ohiosta. Yhtye on myynyt yli 10 miljoonaa levyä maailmanlaajuisesti ja kahdeksan singleä on ollut listaykkösenä Yhdysvalloissa.

## Diskografia
### Studioalbumit
* *98°* (1997)
* *98° and Rising* (1998)
* *This Christmas* (1999)
* *Revelation* (2000)
* *2.0* (2013)
* *Let It Snow* (2017)

## Kiertueet

* *Heat It Up* (1999)
* *Revelation Tour* (2001)
* *My2K Tour* (2016)
* *98° at Christmas Tour* (2017, 2018)
* *An Evening with 98 Degrees* (2019-20)

## Lähteet

## Aiheesta muualla

* Viralliset kotisivut
Heimo Langinvainio

**Heimo Langinvainio** (vuoteen 1969 *Vainio*, s. 4. elokuuta 1944 Helsinki) on suomalainen lääketieteen tohtori, joka on erikoistunut työhyvinvoinnin ja stressin tutkimiseen. Hänet tunnetaan myös työelämävalmentajana ja televisioesiintyjänä.

Heimo Langinvainio on syntynyt ja kirjoittanut ylioppilaaksi Helsingissä. Hänen isänsä oli kuvataiteilija ja sarjakuvapiirtäjä Ilmari Vainio ja isoisä kasvitieteilijä Edvard Wainio. Langinvainio opiskeli lääketiedettä Wienin yliopistossa muun muassa logoterapian kehittäjän Viktor Franklin johdolla sekä Navarran yliopistossa Espanjassa, josta hän valmistui lääkäriksi. Hän väitteli vuonna 1984 Helsingin yliopiston lääketieteellisessä tiedekunnassa tohtoriksi koulunsa aloittavien lasten psykososiaalisesta kehityksestä.

Langinvainio perusti 1980-luvun puolivälissä Helsingin Diakonissalaitoksen stressiklinikan ja toimi sen ylilääkärinä. Hän on toiminut assistenttina ja tutkijana Helsingin yliopiston kansanterveystieteen laitoksella sekä terveyskeskus- ja yksityislääkärinä. 1990-luvun alussa hän oli puheenjohtajana varusmieskoulutusta kehittäneessä työryhmässä.

Vuosina 2007–2013 Heimo Langinvainio esiintyi asiantuntijana ja valmentajana Yle TV1 -kanavan elämänlaatua pohtivassa sarjaohjelmassa *[[Elämä pelissä (televisiosarja)|Elämä pelissä]]*, jonka taustalla olivat myös Terveyden ja hyvinvoinnin laitos (THL) ja lääkäriseura Duodecim. 1990-luvun taitteessa hän oli mukana TV1:n keskustelusarjassa *Yli rajojen*.

Langinvainion isänäiti oli ranskalainen, minkä perua hänkin on uskonnoltaan katolinen. Hän on yhdistänyt työhönsä myös hengellisiä oppeja, kuten sielun käsitettä.

## Teoksia
**Lasten stressi : perhetausta, toiminnalliset oireet ja psykososiaalinen kehitys ensimmäisenä kouluvuonna.* Väitöskirja, Helsingin yliopisto 1984.
**Gosbi : työnteon hyvä henki.* WSOY, 1999. .
**Hyvää elämää koiran kanssa : koiran vaikutuksesta koiranomistajan hyvinvointiin ja onnellisuuteen.* E-kirja, Suomen Kennelliitto 2015. . Julkaisu verkossa.

## Lähteet

## Aiheesta muualla
*Langinvainion verkkosivusto
Grönkullan muinaishauta

**Grönkullan muinaishauta** on Siuntiossa, Uudellamaalla sijaitseva pronssikautinen hautaröykkiö eli hiidenkiuas. Hautaröykkiö sijaitsee kallioisen mäen päällä noin 3,3 kilometriä Siuntion Pyhän Pietarin kirkolta länteen keskellä metsäaluetta. Hautaröykkiön halkaisija on noin 8 metriä ja sen korkeus noin 0,5 metriä.

Grönkullan muinaishauta on lain suojaama kiinteä muinaisjäännös.

## Katso myös

* Krejansberget
* Flaggberget
* Borgberget
* Fårträskin muinaishaudat

## Lähteet
Tunneli (vuoden 1960 elokuva)

**Tunneli** () on vuonna 1960 ensi-iltansa saanut ranskalainen rikoselokuva, jonka on ohjannut Jacques Becker. Se perustuu José Giovannin vuoden 1957 romaaniin *Le Trou*. Elokuva perustuu tositapahtumiin ja kertoo viidestä vangista, jotka yrittivät paeta Pariisissa sijaitsevasta vankilasta vuonna 1947.

Becker, joka menehtyi vain viikkoja elokuvan kuvausten päättymisen jälkeen, valitsi elokuvan päärooleihin enimmäkseen kokemattomia näyttelijöitä. Yksi heistä oli Jean Keraudy, joka oli mukana vuoden 1947 vankilapakoyrityksessä ja esiintyy myös itsenään elokuvan alussa.

*Tunneli* esitettiin Cannesin elokuvajuhlilla vuonna 1960. Suomen-ensi-iltansa se sai 29. syyskuuta 1961.

## Näyttelijät

## Lähteet

## Aiheesta muualla
* 
* 
*
Polta nämä kirjeet

**Polta nämä kirjeet** () on vuonna 2022 ensi-iltansa saanut ruotsalainen draamaelokuva, jonka on ohjannut Björn Runge. Sen on käsikirjoittanut Veronica Zacco Alex Schulmanin kirjoittaman romaanin *Bränn alla mina brev* pohjalta. Kirja on julkaistu suomeksi vuonna 2020 samalla nimellä kun elokuva, Jaana Nikulan kääntämänä. Kirja ja elokuva perustuvat kirjailijan isovanhempien nuoruudessa sattuneisiin tapahtumiin, joiden johdosta aiheutuu yli sukupolvien ulottuvaa pelkoa ja vihaa.

## Juoni
Elokuvan tarina etenee kolmessa aikatasossa: 1930-luvulla, 1980-luvun lopulla ja nykyajassa, ja alkaa vuodesta 1932 kun Alex Schulman isovahemmat ovat kesällä Sigtuna-säätiön kirjailijoiden residenssissä Mälarenin rannalla. Hänen isoäitinsä Karin Stolpe (Asta Kamma August), joka oli kääntäjä ja kirjailija, rakastuu kirjailija Olof Lagercrantziin (Gustav Lindh), ja hänen isoisänsä kirjailija Sven Stolpe (Bill Skarsgård) saa tietää suhteesta, mikä vaikuttaa heidän loppuelämänsä ajan heidän avioliittoonsa, sekä seuraavien sukupolvien elämään.

## Näyttelijät

## Lähteet

## Aiheesta muualla
* 
* 
*
Hömansberget

**Hömansberget** on Siuntiossa Uudellamaalla sijaitseva kukkula, jonka päällä on pronssikautinen hautaröykkiö eli Hiidenkiuas. Hömansberget sijaitsee Kirkkonummi-Virkkala-tien pohjoispuolella Svartbäckin kylässä. Kukkulan huipulta on näkymät Gårdskullan kartanon laajoille peltoaukeille.

Hömansbergetin muinaishauta on pahoin hajotettu, ja nykyisin sen halkaisija on noin 12 metriä. Hautaröykkiö on lisäksi kasvanut umpeen ja hyvin matala. Hauta-alue on lain suojaama kiinteä muinaisjäännös.

## Katso myös

* Grönkullan muinaishauta
* Fårträskin muinaishaudat
* Krejansberget

## Lähteet
Karl Hildén

**Karl Friedrich Hildén** (9. marraskuuta 1873 Pietari – 20. syyskuuta 1948 Kokkola) oli suomalainen Kokkolassa asunut savenvalaja.

Karl Hildén lähti 14-vuotiaana savenvalajan oppiin Hämeenlinnaan. Mestarinnäytteen suoritettuaan hän alkoi toimia itsenäisenä käsityöläisenä. Hildén valmisti Kokkolan esikaupungissa sijainneessa verstaassaan savi- ja keramiikkamaljakoita, ruukkuja, lautasia, kukkopillejä ja koriste-esineitä. Yhden miehen työpajassaan hänellä oli savenvalajan pyörä, polttouuni ja käsikäyttöinen savenmuokkauskone. Hänen esineitään ostettiin sekä kaikkialle Suomeen että myös ulkomaille. Parhaimpiin esineisiin hän hankki saven Saksasta ja myös keramiikkavärit tuotiin ulkomailta. Esneiden mallit ja värit Hildén suunnitteli itse.

## Lähteet
Ammattinimike

**Ammattinimike** on työntekijän ammattitehtävää kuvaava titteli, jonka perusteella hänet sijoitetaan työehtosopimuksen palkkataulukkoon ja jonka perusteella häneen kohdistuu tietyt työnantajaa sitovat työehtosopimuksen määräykset. Ammattinimike määräytyy todellisen työtehtävän mukaan, ei sopimuksen tai direktio-oikeuden perusteella. Ammattinimikkeen määrääminen väärin perustein rikkoo työehtosopimusta vastaan. 

## Kaupan alan ammattinimikkeet
Vuonna 2008 kaupan alan työehtosopimukseen tehtiin uudistus, jossa kaupan alan yleiset ja perinteiset tehtävät sijoitettiin ryhmiin, jotka nimettiin ammattinimikkeiksi. Ammattinimikkeillä on palkkataulukot.

Perinteisten ja yleisten kaupan alan tehtävien ulkopuolelle jäävät tehtävät, jotka ovat ominaisia, yleisiä ja perinteisiä muille aloille, mutta joita kaupan alan yritys jostain syystä tarvitsee palvelukseensa. Näille on yhteisnimenä Vieraan Alan Tehtävät, eikä niille ole palkkataulukkoa. Esimerkkitehtävinä liitot ohjeistivat 1.5.2008 kokin, konsulentin, trukinhoitajan, laborantin, sähkömiehen, parkkipaikanhoitajan sekä vartiotehtävät. Ne tulee sijoittaa työtehtäviä keskenään vertaavaan nelitasoiseen Vaativuustasojen yleiskuvaus-taulukkoon. Ammattinimikkeet ovat vertailun tukena taulukon verrokkisarkkeessa. 

Samapalkkaisuusperiaate määrää vaativammasta tehtävästä suuremman palkan. Mikäli tehtävä arvioidaan vaativammaksi kuin taulukon 4. ryhmä, se sijoittuu ammattinimikkeiden yläpuolelle. Työtehtävä ei kuulu työntekijäryhmään, eikä sitä voi sellaisena käsitellä. Työtehtävä on sijoitettava työntekijätehtävien yläpuolelle. A-D ryhmien yläpuolella palkka määräytyy sopimuksen mukaan ja on näin ollen suurempi kuin samassa työpaikassa työskentelevän vaativimman ammattinimikkeen omaavan työntekijän palkka. 

Koska kaupan alalla ei ole yleissitovaa työehtosopimusta, joka nimeäisi toimihenkilötasot ja ylemmät toimihenkilöt, on käytettävä yleistä käytäntöä, joka on seuraavana pakollisena noudatettavien listalla, ennen työnantajan direktio-oikeutta. Kaupan alalla yleinen käytäntö, EK:n ja tilastokeskuksen palkkakyselyjen mukaan, ammattinimikkeiden yläpuolelle sijoittuvissa tehtävissä on käyttää toimihenkilö-tasoa. Toimihenkilötasot ovat asiantuntija-, esimies- ja johtotehtävät sekä ylemmät toimihenkilöt.

Vähittäiskaupan, varaston ja kuljetuksen esimiehille on omat yleissitovat työehtosopimuksensa. Tämä vahvistaa toimihenkilötasojen käyttöedellytystä.

Kaupan alalla toimii myös tarkastuslaitos-toimialan tehtävää suorittavia kuljetettavien painelaitteiden ja niiden kaltaisten painelaitteiden määräaikaistarkastuksia tekeviä tarkastajia. He ovat myös vieraan alan tehtävässä.

Vaikka vieraan alan työtehtävä, esimerkiksi trukinhoitaja, sähkömies, tai tarkastaja, olisi työnantajan puolelta sijoitettu kaupan alan ammattinimikkeen asentajan tai huoltomiehen kanssa samalle osastolle, heidän palkkaustansa koskee kaupan työehtosopimuksen 4. luku Palkka ja sen palkanmuodostusperiaatteet. Kaupan alan asentajia ja huoltomiehiä se ei koske. Myöskään tarkastustoiminnan vastuuhenkilö ei voi olla sama kuin huoltotoiminnan.
Kalkberget

**Kalkberget** on Siuntiossa, Uudellamaalla sijaitseva kukkula, joka tunnetaan sen päällä sijaitsevista pronssikautisista hautaröykkiöistä eli hiidenkiukaista. Kaiken kaikkiaan neljä suhteellisen hyvin säilynyttä hautaröykkiötä sijaitsevat Kalkberget -nimisen kallioisen mäen huipulla Gårdskullan kartanon pohjoispuolella noin kaksi kilometriä luoteeseen Siuntion Pyhän Pietarin kirkosta.

Röykkiöistä suurin on kooltaan noin 20 x 10 metriä kun taas muut kolme hautaröykkiötä ovat halkaisijoiltaan noin kuusi metriä, 10 metriä ja kuusi metriä. Hautaröykkiöt ovat aikanaan sijainneet pronssikautista merenlahtea reunustaneella kalliolla.

## Katso myös

* Hömansberget
* Krejansberget
* Grönkullan muinaishauta

## Lähteet
Westberg

**Westberg** on muun muassa seuraavien henkilöiden sukunimi:

* Eric Westberg (1892–1944), ruotsalainen säveltäjä, kapellimestari, pianisti ja sellisti
* Erik Westberg (s. 1956), ruotsalainen kuoronjohtaja
* Karl-Johan Westberg (s. 1992), ruotsalainen maastohiihtäjä
* Sebastian Westberg (s. 1992), suomalainen freestyle motocrossin (FMX) extremeurheilu-ammattilainen
Pekka Haapasalo

**Jaakko Pekka Haapasalo** (25. maaliskuuta 1939 Heinola – 29. syyskuuta 2022 Helsinki) oli suomalainen kapellimestari.

Haapasalo alkoi harjoitella pianonsoittoa neljän vuoden iässä. Vuonna 1962 hän aloitti Sibelius-Akatemiassa pianon-, viulun- ja alttoviulunsoiton, orkesterinjohdon sekä sävellyksen opiskelun. Hänen opettajiensa joukossa olivat Tapani Valsta (pianonsoitto), Erik Cronvall, Joonas Kokkonen, Einar Englund, Ulf Söderblom ja Einojuhani Rautavaara. Haapasalo suoritti diplominsa kapellimestarina vuonna 1967 ja täydensi opintojaan tämän jälkeen vuoteen 1970 Amsterdamin konservatoriossa sekä Rooman Accademia Nazionale di Santa Ceciliassa. Hän johti kapellimestarina esityksiä Suomen Kansallisoopperassa ja -baletissa vuosina 1968–1973 ja vuonna 1982. Hän työskenteli Kansallisoopperassa myös harjoituspianistina ja kuoromestarina.

Vuonna 1974 Haapasalo sai nimityksen Joensuun orkesterin (sittemmin Joensuun kaupunginorkesteri) kapellimestariksi. Hän oli avainasemassa sen kunnallistamisessa vuonna 1978. Haapasalo teki vierailuja myös monien muiden orkesterien kapellimestarina Suomessa ja kansainvälisesti. Hänellä oli laaja eri aikakausien ohjelmisto, mutta läheisintä orkesteriohjelmistoa hänelle edustivat Ludwig van Beethovenin ja Claude Debussyn teokset. Haapasalo tunsi kiinnostusta myös oopperaa kohtaan. Hän johti Joensuun kaupunginorkesterin kapellimestarina muun muassa Einojuhani Rautavaaran oopperan *[[Thomas (ooppera)|Thomas]]* kantaesityksen vuonna 1985 ja toimi kapellimestarina myös sen levytyksellä. Haapasalo oli myös Joensuun kaupunginorkesterin ensimmäinen taiteellinen johtaja. Tässä asemassa hänen seuraajakseen valittiin vuonna 1989 Juozas Domarkas. Haapasalo jatkoi kuitenkin toimintaa orkesterin vierailevana kapellimestarina 1990-luvun puoleenväliin. Vuonna 1996 Haapasalo sai nimityksen Hämeen läänin läänintaiteilijaksi. Tässä yhteydessä hän muutti Tampereelle.

Haapasalo muutti vuosituhannen vaihteessa Helsinkiin, jossa jatkoi työskentelyä kapellimestarina. Sen ohella hän teki opetustöitä ja sävelsi. Saatuaan valtion myöntämän taiteilijaeläkkeen hän muutti Vuosaaren taiteilijataloon. Vuonna 2015 Haapasalolla todettiin muistisairaus. Hän asui viimeiset vuotensa ryhmäkoti Ruusussa Töölön palvelukeskuksessa. Hän kuoli pitkäaikaiseen sairauteen Helsingissä 83-vuotiaana. Haapasalo oli pianisti Matti Haapasalon veli.

## Lähteet

## Aiheesta muualla
*
Pieksämäen yhteiskoulu

**Pieksämäen yhteiskoulu** oli Pieksämäellä vuosina 1909–1951 toiminut yksityinen oppikoulu. Koulun omisti 1909–1922 Pieksämäen yhteiskoulun kannatusyhdistys ja 1922–1951 Pieksämäen yhteiskoulu Oy.

Koulu perustettiin 1909 aluksi viisiluokkaisena ja se toimi kaup­pi­as W.A. Winb­la­dil­ta vuokratuissa tiloissa ensimmäiset 14 vuotta. Oma kaksikerroksinen puinen koulutalo valmistui Keskuskatu 45:een 1923 ja sitä laajennettiin 1928. Koulu laajennettiin 8-luokkaiseksi 1926. Koulu sai oikeuden antaa keskikoulutodistuksia 1921 ja ylioppilastutkinto-oikeuden koulu sai 1928.

Pieksämäen yhteiskoulu otettiin valtion haltuun 1951. Sen toimintaa jatkoi vuoteen 1974 saakka *Pieksämäen yhteislyseo*. Peruskoulujärjestelmään siirtymisen jälkeen yhteislyseon seuraajina olivat peruskoulun yläaste ja Pieksämäen yhteislukio. Uusi koulutalo valmistui 1958 ja sitä laajennettiin vuonna 1970. Vanha vuonna 1923 rakennettu koulutalo purettiin 1970.

## Koulun rehtorit
* 1909–1911 Lempi Koskinen
* 1911–1912 Augusti Karjalainen
* 1912 Agnes Oker-Blom
* 1912–1913 Otto Niilola
* 1913–1919 Kustavi Lounasheimo
* 1919–1951 Kaarlo August Meriluoto

## Lähteet
Sytidiini

**Sytidiini** on solujen RNA:ssa esiintyvä nukleosidi. Tarkemmin ottaen se on sytosiinia vastaava nukleosidi, joka on pyrimidiini. RNA-molekyylit, kuten DNA-molekyylit voivat vaurioitua muun muassa ultraviolettisäteilyn vaikutuksesta. Näitä vaurioita, jotka perustuvat molekyylien hajoamiseen, on tutkittu etenkin substituenttiosien ja funktionaalisten ryhmien osalta. Sytidiinimolekyylien osalta näitä tutkimuksia on tehty kuten uridiinin suhteen, massaspektroskooppisin menetelmin.

Sytidiinin kemiallinen kaava on C9H13N3O5, moolimassa 243,22&nbsp;g/mol, sulamispiste 230,5&nbsp;°C ja CAS-numero 65-46-3.

## Lähteet

## Aiheesta muualla

* PubChem: Cytidine 
* DrugBank: Cytidine 
* Human Metabolome Database: Cytidine 
* Food Component Database (FooDB): Cytidine 
* Kyoto Encyclopedia of Genes and Genomes (KEGG): Cytidine 
* Dr. Duke's Phytochemical and Ethnobotanical Databases: Cytidine 
* [PheroBase: Semiochemical - cytidine Cytidine] 
* The Comparative Toxicogenomics Database (CTD): Cytidine
Viinilehti

**Viinilehti** on suomalainen viinialan julkaisu ja alan järjestöjen äänitorvi. Se ilmestyy painettuna, ja verkossa sillä on vapaasti luettava sivu. Lehti ilmestyy kuusi kertaa vuodessa. Lehden päätoimittaja on Iina Thieulon.

Lehti järjestää Viinilehden viinikoulun, jossa maistellaan viinejä ja pohditaan eri viinien käyttötarkoituksia.

## Lähteet
Peräkylän Ponnistus

**Peräkylän Ponnistus ry** on espoolainen urheiluseura. Se on perustettu vuonna 1995. Urheiluseuran jäsenet osallistuvat erilaisiin huippu-urheilutapahtumiin ja järjestävät niitä muille. Seura tunnetaan nykyään parhaiten järjestämistään ultrajuoksu- ja seikkailu-urheilukilpailuista. Seuran järjestämä Masokistin Unelma (100 km) on Suomen vanhin vuosittain järjestettävä ultrajuoksukilpailu.

Seura kuuluu Suomen ultrajuoksuliittoon ja on Suomen edustaja kansainvälisessä yksipyöräilyliitossa International Unicycling Federationissa.

## Aiheesta muualla
* https://www.perakylanponnistus.fi/
Vasa (rakennustekniikka)

**Vasa** eli **vuoliainen** on palkki, joka kannattelee katto-, lattia- tai välipohjarakenteita. Vasat tulevat pitkittäisten kannatinpalkkien päälle poikittain. *Vuoliainen* on vanhahtava termi, nykyisin puhutaan *vasoista* ja *vasoituksesta*, muita termejä ovat esimerkiksi *kattokannatin* tai *välipohjapalkki*.

Hirsirakentamisessa *vuoliaisella* saatetaan tarkoittaa erityisesti kuorittua, luonnonpyöreää puupalkkia.

### Perinnerakentaminen
Perinteisessä puurakentamisessa kattorakenteet on tyypillisesti toteutettu rakennuksen rungon suuntaisella, keskellä runkoa kulkevalla ja harjan muodostavalla kurkihirrellä, johon rakennuksen runkoon nähden poikkisuuntaiset vuoliaiset tukeutuvat.

Vuoliaisten mitoitus määräytyi jännevälin, keskinäisen jaon ja kuormituksen perusteella. Käytännössä vuoliaisten määrä riippui käytettävänä olevasta puutavarasta: mitä kapeammat vuoliaiset, sitä tiheämmässä ne olivat. Välipohjan vuoliaiset olivat tyypillisesti parruja, yläpohjan vuoliaiset pienempää puutavaraa.

Vuoliaiset toimivat myös mahdollisen sisäkaton kiinnitysalustoina.

## Lähteet
Hirvikosken koulu

**Hirvikosken koulu** on Pyhtäällä sijaitseva koulu, jossa toimii luokat 1–6. Koulu perustettiin vuonna 1898, ja se on yksi Suomen vanhimmista kouluista. Vuonna 2021 koulussa oli noin 30 oppilasta. Koulu on viime vuosina kärsinyt oppilasvajeesta, jonka on arvioitu johtavan lähivuosina koulun lopettamiseen. Jos koulu alittaa tietyn oppilasmäärän, Pyhtään kunta aikoo sulkea sen.

Koulussa on kaksi luokkaa: alaluokka (0.lk–2.lk) ja yläluokka (3.lk–6.lk). Koulussa on yksi puutyöluokka ja viereisessä rakennelmassa tekstiilityön luokka. Koulu oli yksi Suomen ensimmäisistä kouluista, joka yhdisti esikoulun samaan rakennukseen.

## Lähteet
Air Peace

**Air Peace**  on yksityinen nigerialainen lentoyhtiö, jonka perusti Allen Onyema vuonna 2013. Air Peace on Nigerian ja Länsi-Afrikan suurin lentoyhtiö, ja toimii Nigerian kansallisena lentoyhtiönä. Se palvelee useita Afrikan ja Lähi-idän kohteita Nigeriasta. Yhtiötä on syytetty useista turvallisuusrikkomuksista ja onnettomuuksista.

## Laivasto

Laivaston keski-ikä on 19,2 vuotta joulukuussa 2022.

* 4 Airbus A320-200
* 8 Boeing 737-300
* 5 Boeing 737-500
* 0 Boeing 737 MAX 8, 10 tilauksessa
* 1 Boeing 777-200ER
* 2 Boeing 777-300
* 8 Embraer ERJ 145
* 5 Embraer E195-E2, 8 tilauksessa

## Lähteet

## Aiheesta muualla

* Kotisivut
Suomen etymologinen sanakirja

**Suomen etymologinen sanakirja (SES)** on Kotimaisten kielten keskuksessa toimitettu verkkojulkaisu, jonka ensimmäinen päivitys julkaistiin syksyllä 2022. Kaikille ilmainen sanakirja pyrkii tarjoamaan kattavasti tietoa suomen kielen sanojen alkuperästä. Julkaisu sisältää alkuperäselitykset lähes kaikille yleiskieltä kuvaavan *[[Kielitoimiston sanakirja|Kielitoimiston sanakirjan]]* hakusanojen sanavartaloille ja lisäksi suurelle joukolle murre- ja slangisanoja. Verkkojulkaisussa on noin 56&nbsp;000 hakusanaa.

Pääosan Suomen etymologisen sanakirjan sisällöstä muodostavat aiemmat teokset *[[Suomen sanojen alkuperä (teos)|Suomen sanojen alkuperä]]* (1992–2000) ja *[[Stadin slangin etymologinen sanakirja]]* (Forsberg 2021). Lisäksi sanakirjaa varten on laadittu noin 7&nbsp;500 sanan laajuinen *Etymologinen täydennysosa,* jonka toimituksesta vastaa Kotuksen etymologi Klaas Ruppel, joka on myös toimittanut sähköisen sanakirjan.

## Lähteet
Alingsås Tidning

**Alingsås Tidning** (lyh. **AT**; 1865–1888 *Alingsås Weckoblad*) on ruotsalainen vuonna 1865 perustettu paikallislehti, jonka kotikunta on Alingsås. Se ilmestyy kolmesti viikossa, on poliittiselta linjaltaan liberaali ja kuuluu Stampen Media -konserniin.

Alingsås Weckoblad framsida.jpg|Lehden ensimmäinen numero 7.1.1865

## Lähteet

## Aiheesta muualla
* Lehden verkkosivut
Patolevy

**Patolevy** tai **sokkelilevy** tai **perusmuurilevy** tai **nystyrälevy** on sokkelin kosteuseristämiseen käytettävää nystyräkuvioitua levyä. Se estää veden tunkeutumisen maasta sokkeliin. Nystyräkuvioitu levy jättää myös levyn ja sokkelin väliin ilmaraon, jota pitkin sisäpuolelta tiivistyvä kosteus voi valua alas salaojiin.

## Lähteet
Olallo Morales

**Olallo Juan Magnus Morales** (15. lokakuuta 1874 Almería, Espanja – 29. huhtikuuta 1957 Tällberg, Ruotsi) oli säveltäjä, pianisti, musiikkipedagogi ja kapellimestari. Hän työskenteli myös musiikkikriitikkona ja lukuisissa musiikin alan hallinnollisissa tehtävissä.

Morales syntyi espanjalaisen tähtitieteilijä, diplomaatti Olallo Moralesin ja ruotsalaisen Zelma Wilskmanin poikana. Äiti toimi muusikkona. Morales saapui Ruotsiin 7-vuotiaana ja sai sittemmin kasvatusta isovanhemmiltaan Göteborgissa, johon perhe muutti vuonna 1890 isän kuoltua. Jo kouluaikoinaan Morales pianonsoiton ohella sävelsi omaa musiikkiaan. Vuonna 1891 hän pääsi Tukholman kuninkaalliseen musiikkikorkeakouluun, jossa hän sai oppiarvonsa musiikin opetuksessa ja esilaulannassa vuonna 1898 sekä urkujensoitossa vuonna 1899. Samanaikaisesti hän opiskeli sävellystä Joseph Denten ja yksityisesti Wilhelm Stenhammarin johdolla. Vuonna 1899 Moralesille myönnettiin valtion viisivuotinen säveltäjäapuraha. Varojensa turvin hän lähti Berliiniin opiskelemaan pianonsoittoa Teresa Carreñon, orkesterinjohtoa Hans Pfitznerin ja sävellystä Heinrich Urbanin johdolla.

Morales toimi keväällä 1904 Berliinin Theater des Westensin korrepetiittorina Pfitznerin ollessa pääkapellimestarin tehtävissä. Kesän 1904 aikana Morales johti filharmonista orkesteria Lausannessa ja johti sitä omien teostensa kantaesityksissä. Vuosina 1901–1905 hän työskenteli myös musiikkitoimittajana *[[Göteborgs Handels- och Sjöfartstidning]]issä*. Vuosina 1905–1909 hän oli Heinrich Hammerin alaisuudessa toisena kapellimestarina vastikään perustetussa Göteborgs Orkesterföreningissä. Tämän jakson viimeisenä vuonna hän toimi myös urkurina Göteborgin synagogassa. Morales muutti vuonna 1909 Tukholmaan, jossa hän toimi päämusiikkitoimittajana *[[Dagens Nyheter]]issä* vuoteen 1911 ja sitten *[[Svenska Dagbladet]]issa* vuosina 1912–1918.

Vuosina 1917–1940 Morales opetti Tukholman kuninkaallisessa musiikkikorkeakoulussa orkesterinjohtoa, orkesteritekniikkaa sekä musiikin historiaa ja estetiikkaa. Hän toimi uransa aikana lukuisissa luottamustehtävissä. Hän oli vuodesta 1910 Ruotsin kuninkaallisen musiikkiakatemian jäsen ja vuosina 1918–1940 sen sihteeri. Tämän jälkeen hän toimi Ruotsin kuninkaallisen musiikkiakatemian hallituksessa vielä kahdeksan vuoden ajan. Lisäksi Morales oli muun muassa valtion tukemien orkesterien tarkastaja vuosina 1918–1946 sekä Musikaliska konstföreningenin sihteeri 1912–1933 ja puheenjohtaja 1933–1940. Vuonna 1921 Moralesista tehtiin professori, ja vuonna 1940 hänelle myönnettiin Litteris et Artibus -mitali.

Moralesin musiikkiarvostelut tiivistettiin kahdessa kymmenvuotiset ajanjaksot kattavassa kroniikassa. Hän julkaisi kirjan *Handbok i dirigering* (1946). Hän itse esiintyi kapellimestarina vuosien kuluessa vähenevissä määrin, mutta hän teki säännöllisesti vierailuja orkesterien johdossa Skandinaviassa, Saksassa ja Sveitsissä. Pianistina hän keskittyi kasvavissa määrin vaimonsa, laulaja Clary Moralesin säestämiseen. Moralesin sävellystuotannon joukossa on näyttämömusiikkia, lukuisia orkesteriteoksia, kamarimusiikkia sekä suuri määrä pianosävellyksiä ja lauluja.

## Lähteet
Monzan 6 tunnin ajo

**Monzan 6 tunnin ajo** (ennen **Monzan tuhannen kilometrin ajo**, **1000 Kilometres of Monza** ja "Trofeo Filippo Caracciolo") on kestävyysajo, joka järjestetään Autodromo Nazionale Monza -radalla Italiassa.
Kilpailun pituus on vaihdellut sen historian aikana ja se on ollut lyhyempi. Kilpailua on ajettu Monzan radan 10 kilometrin versiolla sekä sen 6,3 kilometriä pitkällä versiolla.

## Voittajat

## Huomautukset
Mika Suihkonen

**Mika Suihkonen** (s. 1963) on suomalainen viola da gamban soittaja.

Suihkonen suoritti diplominsa viola da gamban soitossa Sibelius-Akatemiassa vuonna 1993. Hän oli myös Sarah Cunninghamin ja Jaap ter Lindenin oppilaana Bremenissä. Suihkonen on ollut jäsenenä muun muassa Battalia-yhtyeessä ja Kuudennen kerroksen orkesterissa, josta myöhemmin tuli Suomalainen barokkiorkesteri. Suihkosen levytysten joukossa on Alba Recordsin kautta julkaistu albumi *La Gamba*, joka sisältää hänen tulkitsemiaan teoksia Diego Ortizilta, Christopher Simpsonilta, Marin Marais'lta ja Antoine Forqueraylta. Vuonna 1997 Suihkonen oli Battalia-yhtyeen soittajana Alba Recordsin kautta julkaistulla levyllä *Battalia: Italian Early Baroque*, josta myönnettiin Yleisradion Vuoden levy -kunniakirja.

## Lähteet
Ruotsin ralli 1987

**Ruotsin ralli 1987** (viralliselta nimeltään *37. International Swedish Rally*) oli rallin maailmanmestaruussarjan kilpailu kaudella 1987. Kilpailu järjestettiin 13. &ndash; 14. helmikuuta vuonna 1987 Karlstadissa. Kilpailu oli kauden toinen ja erikoiskokeiden yhteispituus oli . Kilpailun voitti Timo Salonen Mazdalla: voitto oli ensimmäinen Mazdalle ja Timo Salosen 11. voitto, sekä Salosen viimeinen MM-voitto.

## Tulokset

## Lähteet
Ralf Salonius

**Ralf Albert Salonius** (23. heinäkuuta 1933 Turku – 28. toukokuuta 2010 Helsinki) oli suomalainen kultaseppä, yrittäjä ja yritysjohtaja, joka sai kauppaneuvoksen arvonimen. 

Saloniuksen vanhemmat olivat toimitusjohtaja Gunnar Gregorius Salonius ja Aune Ahlqvist ja puoliso Inga Mariana Jakobsson. Salonius kävi keskikoulun ja kultaseppäkoulun, kultasepäntutkinnon hän suoritti 1954 ja kisälli- ja tarkastusleimatutkinnot 1955. Saloniuksella oli oma työhuone Helsingissä 1955–1957. Auran Kotka Oy:n edustaja hän oli 1957–1965 ja toimitusjohtaja ja hallituksen jäsen vuodesta 1965 ja Auran Kultaseppä Oy:n hallituksen jäsen vuodesta 1969 ja hallituksen puheenjohtaja ja yrityksen toimitusjohtaja vuodesta 1971 Aarno Ahon jälkeen. Saloniuksella oli myös useita luottamustehtäviä. Suomen Kultaseppien Liiton puheenjohtajana hän toimi kahteen otteeseen, 1978–1980 ja 1984–1986. Salonius sai kauppaneuvoksen arvonimen 1988. 

## Lähteet
Björn Biese

**Bror Björn Biese** (5. tammikuuta 1924 Helsinki – 26. tammikuuta 1997 Helsinki) oli suomalainen yritysjohtaja, joka sai kauppaneuvoksen arvonimen. 

Biesen vanhemmat olivat toimitusjohtaja Bror Birger Biese ja Hille Amanda Lundström ja puoliso vuodesta 1948 Ulla Sandqvist. Biese tuli ylioppilaaksi Helsingin Suomalaisesta normaalilyseosta 1942 ja valmistui kemian alalta filosofian kandidaatiksi ja maisteriksi Helsingin yliopistosta 1953. Hän oli yliopiston kemian laitoksen assistentti 1951–1955 ja Oy Algol Ab:n teollisuuskemikaaliosaston työntekijä 1955–1968 ja johtaja 1969–1974, yhtiön johtokunnan jäsen vuodesta 1969, varatoimitusjohtaja 1974–1976, toimitusjohtaja 1976–1985 ja hallituksen puheenjohtaja 1985–1995. Biesellä oli myös useita luottamustehtäviä. Sotilasarvoltaan hän oli reservin luutnantti. Kauppaneuvoksen arvonimen Biese sai 1988. 

## Lähteet
Helena Haaranen

**Helena Haaranen (Tukkimies)** (s.1959 Helsinki) on suomalainen tanssija ja näyttelijä.

Haaranen aloitti tanssin opiskelun Kansallisoopperan balettikoulussa 9-vuotiaana Marita Ståhlbergin ja Mai-Lis Rajalan oppilaana. Samaan aikaan alkoivat musiikkiopinnot Helsingin konservatoriossa. Tärkeimmät opettajat Mart Lille, piano ja Maaria Metsomäki, Irina Milan ja Sanni Orasmaa, laulu. Hän aloitti Helsingin Kaupunginteatterissa iltatanssijana vuonna 1975 ja Helsingin kaupunginteatterin tanssiryhmän jäsenenä vuonna 1978. Hän on opiskellut lisäksi tanssia mm. Pariisissa ja New Yorkissa.  

Haaranen on esiintynyt monissa Jorma Uotisen tanssiteoksissa mm. Askeleet, Anonyymit, Loputon arvoitus, Kalevala, Huhtikuu, B12 ja osallistui lukuisiin ulkomaan kiertueisiin mm. Varsova, Belgrad, Budapest, Pariisi, Brighton, Neuss, Amsterdam. Vuonna 1989 Haaranen osallistui Reijo Kelan CityMan-teokseen. Vuosina 1990–1991 hän työskenteli Tanssiteatteri Raatikossa.  Vuosina 1991-1998 hän esiintyi teatteri Raivoisat Ruusut teoksissa Oresteia, Raamattu ja Sen seittemän sisarta. Haaranen on esiintynyt tanssijana Javier Torresin koreografioissa Kuukylpyjä, Unen iholta ja Mustasukkainen peto. Vuonna 1999 Haaranen siirtyi näyttelijäksi Helsingin Kaupunginteatteriin. 

Haaranen on esiintynyt mm. seuraavissa HKT:n tuotannoissa, Candide, Huijarin häät, Galilein elämä, Chicago, Rose, Cats, West Side Story, Cabaret, Miss Saigon, Sound of Music, Kukkaistyttö, Rebecca, Billy Elliot, Schreck, Rakastunut Shakespeare, Peppi Pitkätossu, Peter Pan, Kinky Boots, Priscilla, Niin kuin Taivaassa, Fanny ja Alexander, Hiirenloukku, Ei kertonut katuvansa ja Sinun, Margot. Näyttämödebyytti tapahtui Suomen Kansallisteatterissa vuonna 1969 näytelmässä Peter Pan, ohjaus Jack Witikka. Vuonna 1974 Haaranen esiintyi Hattivattina Suomen Kansallisoopperassa Ilkka Kuusiston säveltämässä Muumi-oopperassa.

Haaranen on naimisissa DI Matti Tukkimiehen kanssa vuodesta 2009. Haaranen oli naimisissa jazzmuusikko Jarmo Savolaisen kanssa (1993-2007), tästä avioliitosta on tytär, muusikko Selma Savolainen. Haarasen sisaret ovat tanssija, tanssintutkija Oona Haaranen-Schorr. ja näyttelijä Anna Haaranen. Haarasen vanhemmat ovat liikkeenharjoittaja Raili Haaranen os. Jääskeläinen ja LL Martti Haaranen. 

## Lähteet

## Aiheesta muualla
*
Rallicrossin maailmanmestaruussarja

**Rallicrossin maailmanmestaruussarja** (virallisesti **FIA World Rallycross Championship**, lyhyesti **World RX**) on FIA:n järjestämä rallicrossin mestaruussarja.
Sarjan kilpailut ajetaan suljetuilla radoilla, jotka ovat yhdistelmiä soraa ja päällystettyä alustaa (asfalttia). Sarja on perustettu vuonna 2014.

Sarjassa ajettiin kaudet 2022 ja 2023 vain täysin sähköisillä autoilla. Kaudelle 2024 sarjaan sallitaan sähköautojen lisäksi polttomoottoreita käyttäviä autoja, jotka käyttävät ekologisesti kestävää polttoainetta. Konseptia kutsutaan nimellä *Battle of Technologies*. Renkaat sarjaan toimittaa Hoosier, joka ottaa Cooperin paikan.

## Mestaruudet

## Lähteet
Biese

**Biese** on seuraavien suomalaisten henkilöiden sukunimi:

* Björn Biese (1924–1997), yritysjohtaja, kauppaneuvos
* Ernst Biese (1856–1926), meteorologi, Ilmatieteellisen keskuslaitoksen johtaja
* Helmi Biese (o.s. *Ahlman*, 1867–1933), taidemaalari
* Peder Biese (1950–2017), yritysjohtaja, sijoittaja
* Rolf Biese (1918–2000), pöytätennispelaaja
* Y. M. Biese (1903–1983), kielitieteilijä, professori, Helmi Biesen poika.